Kosovo Olimpiya qo‘mitasi

Kosovo Olimpiya qoʻmitasi (albancha: Komiteti Olimpik i Kosovës, KOK; serbcha: Olimpiјski komitet Kosova, Olimpijski komitet Kosova, OKK'; Xalqaro Olimpiya qoʻmitasi kodi: KOS) – Kosovoni ifodalovchi Milliy Olimpiya qoʻmitasi hisoblanadi.
Rasmiy ravishda 1992-yilda tashkil etilgan boʻlib, 2014-yil 9-dekabrda Xalqaro Olimpiya qoʻmitasi va Olimpiya harakatining toʻliq aʼzosiga aylangan. U Kosovoning Olimpiya oʻyinlarida ishtirok etishi uchun mas’uldir.

 Tarixi 
left|thumb|173x173px|2008-yilgacha qoʻllanilgan Kosovo Olimpiya qoʻmitasi logotipi
Kosovo Olimpiya qoʻmitasi (OCK; alban tilida qisqartmasi KOK) rasmiy ravishda 1992-yilda tashkil etilgan va 2003-yilda Kosovo Assambleyasi tomonidan qabul qilingan Sport toʻgʻrisidagi qonun (2003/24-sonli qonun) bilan Kosovodagi eng yuqori sport muassasasi sifatida eʼtirof etilgan.
Kosovodagi Birlashgan Millatlar Tashkiloti boshchiligidagi maʼmuriyat ilgari sportchilarga Olimpiya oʻyinlarida ishtirok etish imkonini yaratish maqsadida Xalqaro Olimpiya qoʻmitasi (IOC) bilan hamkorlik qilish uchun ishchi guruh tuzgan edi.
Maqomiga koʻra, kosovolik sportchilar 2014-yilgacha Kosovo bayrogʻi ostida musobaqalashish huquqiga ega emas edi. Shu sababli, 2012-yilgi Yozgi Olimpiada oʻyinlarida kosovolik dzyudochi va jahon chempioni Majlinda Kelmendi Albaniya nomidan ishtirok etgan.
Serb millatiga mansub kosovolik sportchilar esa Serbiya va Chernogoriya, shuningdek, Serbiya terma jamoalari tarkibida qatnashgan.

2013-yil aprel oyida Serbiya va Kosovo hukumatlari oʻrtasida Bryussel kelishuvi imzolandi. 2014-yil oktyabr oyida Xalqaro Olimpiya qoʻmitasi Kosovo Olimpiya qoʻmitasini vaqtinchalik tan oldi hamda 2014-yil 9-dekabrda unga toʻliq aʼzolik maqomini berdiOlympics: IOC has no concerns over Kosovo recognition„Kosovo to compete at Rio 2016 Olympics after recognition from IOC“, Associated Press, 9 December 2014..
Oʻsha vaqtda Kosovo Birlashgan Millatlar Tashkilotining aʼzosi yoki kuzatuvchi davlati emas edi, biroq u 193 ta BMTga aʼzo davlatdan 118 tasi tomonidan suveren davlat sifatida diplomatik tan olingan edi.

Kosovoning Olimpiya harakati doirasidagi ilk ishtiroki 2015-yilda Boku shahrida oʻtkazilgan Yevropa oʻyinlari
da boʻldi. Ushbu musobaqada dzyudochi Nora Gjakova ayollar oʻrtasida 57 kg vazn toifasida bronza medalini qoʻlga kiritib, Kosovo tarixidagi ilk medalni taqdim etdi.
Kosovo ilk bor 2016-yilgi Yozgi Olimpiada oʻyinlarida Rio-de-Janeyro shahrida ishtirok etdiKosovo given go-ahead by IOC to take part in 2016 Olympics. Shu oʻyinlarda Kosovo oʻz tarixidagi ilk Olimpiya oltin medalini qoʻlga kiritdi. Medalni dzyudo boʻyicha −52 kg vazn toifasida Majlinda Kelmendi qoʻlga kiritdi.
Kosovo keyingi bor 2019-yil Minsk shahrida oʻtkazilgan Yevropa oʻyinlarida ishtirok etdi. Ushbu musobaqada qoʻlga kiritilgan uchala medal ham dzyudo sport turiga toʻgʻri keldi. Majlinda Kelmendi 52 kg vazn toifasida oltin medalni qoʻlga kiritdi, Nora Gjakova ayollar oʻrtasida 57 kg vazn toifasida kumush medal oldi, Loriana Kuka esa ayollar oʻrtasida 78 kg vazn toifasida bronza medalni qoʻlga kiritdi.
Kosovo Olimpiya tarixida ikkinchi marta 2020-yilgi Yozgi Olimpiada oʻyinlarida (Tokio) ishtirok etdi. Ushbu oʻyinlarda dzyudochilar Distriya Krasnichi va Nora Gjakova oltin medallarni qoʻlga kiritdi. Kosovo umumjamoa hisobida 42-oʻrinni egalladi. Bu hozirgacha Kosovoning Olimpiya oʻyinlaridagi eng yaxshi natijasi hisoblanadi.

Kosovo 2015-yilda Boku shahrida oʻtkazilgan Yevropa oʻyinlarida hamda 2016-yilgi Yozgi Olimpiada oʻyinlarida ishtirok etdi. Dzyudo boʻyicha ayollar oʻrtasida 57 kg vazn toifasida Nora Gjakova bronza medalini qoʻlga kiritdi.
Dzyudochi Majlinda Kelmendi esa ayollar oʻrtasida 52 kg vazn toifasida oltin medalni qoʻlga kiritib, Kosovo tarixida Olimpiya oʻyinlarida medal (har qanday rangdagi) qoʻlga kiritgan birinchi sportchiga aylandi.
Qoʻmita ilk bor 2018-yilgi Qishki Olimpiada oʻyinlarida ishtirok etdi. Unda Kosovo nomidan changʻichi Albin Tahiri qatnashdi.

Kosovo 2022-yilgi Qishki Olimpiada oʻyinlarida ishtirok etdi. Uning Olimpiya terma jamoasi ikki sportchidan – bir erkak va bir ayoldan iborat edi.
Albin Tahiri changʻi sporti boʻyicha toʻrtta yoʻnalishda qatnashdi. Kiana Kryeziu esa ayollar slalom bahslarida ishtirok etib, Kosovo tarixida Qishki Olimpiya oʻyinlarida qatnashgan ilk ayol sportchiga aylandi.
2022-yilda Albin Tahiri erkaklar kombinatsiya yoʻnalishida 15-oʻrinni egallab, Kosovo uchun Qishki Olimpiya oʻyinlaridagi eng yaxshi natijani qayd etdi. Uning ikkinchi eng yaxshi natijasi erkaklar gigant slalom bahslarida boʻlib, u 30-oʻrinni egalladi.

Xalqaro Olimpiya qoʻmitasi (IOC) tomonidan tan olinishi oldidan, 2002-yilda Kosovo Maxsus Olimpiadasi tashkil etilgan boʻlib, kosovolik sportchilar 2003-yildan boshlab Maxsus Olimpiada oʻyinlarida ishtirok etib kelmoqda2007 Special Olympics World Summer Games > EE.SO Kosovo .
Kosovo sportchilari 2005-yilda Fransiyaning Rambouillet shahrida oʻtkazilgan IV Jahon mittilar oʻyinlaridaLittle People of Kosova , 2015-yilda Rossiyaning Qozon shahrida oʻtkazilgan Suv sporti boʻyicha Jahon chempionatida, 2015-yilgi IHF Emerging Nations chempionatida, shuningdek, Yevropa oʻyinlari va Oʻrta Yer dengizi oʻyinlarida ham qatnashgan.
Shuningdek, Kosovo Paralimpiya qoʻmitasi ham tashkil etilgan boʻlib, u 2022-yil iyul oyida Xalqaro Paralimpiya qoʻmitasining vaqtinchalik aʼzoligini, 2023-yil sentyabr oyida esa toʻliq aʼzolik maqomini qoʻlga kiritgan.
 Prezidentlari 
 Prezidenti Davr Vazifada boʻlgan vaqt Veton Surroi 1992-yil 27-may – 1996-yil 26-may Besim Hasani 1996-yil 26-may – 2021-yil 25-mart Ismet Krasniqi 2021-yil 25-mart – hozirgi vaqt 

 Yana qarang 
 Kosovo Olimpiya o‘yinlarida
 Kosovo xalqaro sport federatsiyalaridagi a’zoligi

 

 
 Rasmiy veb-sayti
 Kosovo Profile Xalqaro Olimpiya qo‘mitasi
Turkum:Milliy olimpiya qoʻmitalari